אצטדיון לוז'ניקי

**זירת הספורט הגדולה במתחם האולימפי לוז'ניקי** (ברוסית: **Большая спортивная арена Олимпийского комплекса Лужники**) או בקיצור **אצטדיון לוז'ניקי** (ברוסית: **Стадион Лужники**), השוכן בעיר מוסקבה, הוא הגדול באצטדיוני הספורט שברוסיה. האצטדיון ממוקם במתחם האולימפי לוז'ניקי (הכולל גם את זירת הספורט הקטנה). בעבר נקרא המבנה "האצטדיון המרכזי על שם לנין" (ברוסית: Центральный стадион имени В. И. Ленина).

שימש כאצטדיון האולימפי באולימפיאדת מוסקבה ב-1980.

## היסטוריה
האצטדיון נחנך בשנת 1956 והפך לאצטדיון הכדורגל העיקרי והמרכזי של ברית המועצות ולאחר מכן רוסיה ושימש כמגרש הבית של נבחרת ברית המועצות בכדורגל.

ב-1980 שימש האצטדיון כאצטדיון האולימפי של אולימפיאדת מוסקבה. נערכו בו טקסי הפתיחה והנעילה, תחרויות האתלטיקה הקלה, משחק הגמר של טורניר הכדורגל ותחרויות קפיצות הראווה במסגרת תחרויות הרכיבה.

ב-1982 התרחש באצטדיון אסון שנודע בשם אסון לוז'ניקי, בו נמחצו למוות 67 אוהדים על פי המניין הרשמי במהלך משחק גביע אופ"א.

בשנות ה-90 ובשנות ה-2000 עד שנת 2013 שימש כמגרשן הבייתי של טורפדו מוסקבה, ספרטק מוסקבה, צסק"א מוסקבה ונבחרת רוסיה בכדורגל שמשתמשת בו כמגרש הבית החל מנובמבר 2017 לאחר שחנכה את האצטדיון המשופץ במשחק ידידות נגד נבחרת ארגנטינה בכדורגל, שנערך ב-11 בנובמבר 2017.

בעת אולימפיאדת מוסקבה הכיל האצטדיון 103,000 מקומות. בשיפוץ מקיף שעבר האצטדיון ב-1996 הופחת מספר המקומות ומעל היציעים הוקם גג.

בשל האקלים הקר במוסקבה, הותקן באצטדיון משטח דשא סינתטי, כתחליף למשטח דשא טבעי אשר לא עמיד בתנאי מזג האוויר קרים במיוחד ואת משטח הדשא הקיף משטח אספלט אשר משמש עבור תחרויות אתלטיקה שונות. ברם, בסוף שנת 2013, עת הכיל האצטדיון כ-78,000 מקומות ישיבה, החלו להתבצע באצטדיון עבודות מקיפות שכללו את הריסת האצטדיון, תוך שמירה על המעטפת החיצונית וגג האצטדיון ובניית היציעים מחדש ללא מסלול האתלטיקה, כך שיהיו קרובים לכר הדשא. לאחר סיום העבודות מכיל האצטדיון 81,000 מקומות ישיבה ומשטח הדשא הסינתטי הוחלף בדשא טבעי. האצטדיון אירח את משחק הפתיחה ומשחק גמר מונדיאל 2018 שהתקיים ברוסיה.

טקס הפתיחה והנעילה, משחקי חצי הגמר השני וגמר מונדיאל 2018 נערכו באצטדיון. לקראת המונדיאל עבר האצטדיון שיפוץ מקיף, במסגרתו בוטלו מסלולי האתלטיקה והיציעים הגיעו עד לקו הדשא.

ב-10 במאי 2013 נערך משחק כדורגל בין ספרטק מוסקבה לקריליה סובייטוב סמרה והיה זה המשחק הרשמי האחרון לפני סגירת האצטדיון לצורך שיפוצו. מתחילה תוכנן לסיים את השיפוצים עד סוף שנת 2016 ואלה הושלמו לבסוף רק ביוני 2017, לקראת אירוח גביע הקונפדרציות 2017.

אתר StadiumDB הכתיר את האצטדיון בתור האצטדיון הטוב ביותר לשנת 2017.

## אירועי ספורט גדולים שנערכו באצטדיון
* בשנת 1957 נערך באצטדיון המשחק המכריע באליפות העולם בהוקי קרח, בין נבחרת שוודיה לנבחרת ברית המועצות. המשחק משך 55000 צופים והחזיק בשיא העולמי לקהל במשחק הוקי קרח עד 2001.
* בשנת 1980 האצטדיון שימש כאצטדיון המרכזי באולימפיאדת מוסקבה. באותה עת היו באצטדיון 103,000 מושבים. באצטדיון נערכו טקסי הפתיחה והסיום של האולימפיאדה, תחרויות האתלטיקה, משחק גמר הכדורגל ותחרויות קפיצות הסוסים.
* ב-20 באוקטובר 1982 נהרגו באצטדיון 67 צופים באירוע המכונה "אסון לוז'ניקי".
* בשנת 1989 נערך באצטדיון "פסטיבל המוזיקה והשלום של מוסקבה" במטרה לגשר בין ארצות הברית וברית המועצות באמצעות הופעה של להקות רוק. האירוע נמשך יומיים והיה האירוע הראשון בו הופיעו להקות מוזיקת רוק כבד בברית המועצות. בין היתר הופיעו בפסטיבל בון ג'ובי, הסקורפיונז, אוזי אוסבורן, Skidrow וגורקי פארק.
* בשנת 1999 נערך באצטדיון משחק גמר גביע אופ"א בין פארמה ואולימפיק מרסיי.
* ב-21 במאי 2008, האצטדיון אירח את גמר ליגת האלופות בו ניצחה מנצ'סטר יונייטד.
* בשנת 2013 אירח האצטדיון את אליפות העולם באתלטיקה ה-14.
* בשנת 2018 האצטדיון אירח שבעה ממשחקי מונדיאל 2018 שהתקיים ברוסיה : 4 משחקים משלב הבתים (כולל משחק הפתיחה), אחד ממשחקי שמינית הגמר, אחד ממשחקי חצי הגמר ומשחק הגמר בו הוכתרה  לאלופת העולם.

## גלריה

Hammond Slides Moscow 121.jpg|אצטדיון לוז'ניקי ב-1960
RIAN archive 487039 Opening ceremony of the 1980 Olympic Games.jpg|בפתיחת אולימפיאדת מוסקבה (1980)
RIAN archive 488321 Closing ceremony of the 22nd Summer Olympic Games.jpg|סגירת אולימפיאדת מוסקבה (1980)
2008 0521 Moscow 41.jpg|גמר ליגת האלופות 2008
2013 World Championships in Athletics (August, 10) by Dmitry Rozhkov 10.jpg|אליפות העולם באתלטיקה 2013
2018 World Cup Final - France v Croatia.jpg|גמר המונדיאל 2018


ממוזער|מרכז|600px|

## קישורים חיצוניים

* 

* אצטדיון לוז'ניקי ב-Stadium Guide
* אצטדיון לוז'ניקי, באתר World Stadiums
* תמונות של המקום, באתר Moscow2008

## הערות שוליים

לוז'ניקי
לוז'ניקי
קטגוריה:צסק"א מוסקבה
קטגוריה:ספרטק מוסקבה (כדורגל)
לוז'ניקי
קטגוריה:מתקני אולימפיאדת מוסקבה (1980)
לוז'ניקי
לוז'ניקי
קטגוריה:טורפדו מוסקבה
לוז'ניקי
לוז'ניקי
קטגוריה:מוסקבה: אולמות קונצרטים
לוז'ניקי